เงินบาทอ่อน เปิดตลาดที่ 33.15 บาทต่อดอลลาร์
 เงินบาทเปิดตลาด 33.15 บาทต่อดอลลาร์ อ่อนค่าจากดอลลาร์แข็งค่าหลังเฟดส่งสัญญาณเร่งขึ้นดอกเบี้ย
27 ม.ค. 2565

เมื่อวันที่ 27 ม.ค. 65 นักบริหารเงิจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.15 บาท/ดอลลาร์ อ่อนค่าจากเย็นวานที่ปิดตลาดที่ระดับ 32.98 บาท/ดอลลาร์เช้านี้เงินบาทปรับตัวอ่อนค่า เนื่องจากดอลลาร์สหรัฐแข็งค่าขึ้นเมื่อเทียบกับสกุลเงินหลักอื่นๆ หลังจากการประชุมคณะกรรมการกำหนดนโยบายการเงินของธนาคารกลางสหรัฐ (FOMC) เมื่อคืนนี้ ประธานธนาคารกลางสหรัฐ (เฟด) ไม่ปฏิเสธความเป็นไปได้ที่ว่า อาจจะมีการปรับขึ้นอัตราดอกเบี้ยมากกว่า 0.25% เมื่อพิจารณาจากการพุ่งขึ้นของตัวเลขเงินเฟ้อ ขณะที่การประชุม FOMC เมื่อคืนนี้ ยังมีมติคงอัตราดอกเบี้ยนโยบายไว้ที่ 0.00-0.25%"ผลประชุมออกมาตามคาด คือ QE น่าจะจบในมี.ค. และเฟดจะเริ่มขึ้นดอกเบี้ยตั้งแต่มี.ค.เป็นต้นไป แต่ประธานเฟด ส่งสัญญาณว่าไม่ได้ปิดโอกาสในการขึ้นดอกเบี้ยทุกรอบการประชุม จากเดิมที่มองว่าปีนี้เฟดจะขึ้นดอกเบี้ย 4 ครั้ง ตอนนี้เริ่มมองว่า อาจจะขึ้นได้ถึง 5 ครั้ง" นักบริหารเงินระบุนักบริหารเงิน คาดว่า วันนี้เงินบาทจะมีแนวโน้มอ่อนค่า มองกรอบไว้ที่ 33.00 - 33.25 บาท/ดอลลาร์